Nog nuttelose informasie (maar ek wou jou net laat weet het . . . ) 3 | | INKNog nuttelose informasie (maar ek wou jou net laat weet het . . . ) 3 – INK
Titel: Nog nuttelose informasie (maar ek wou jou net laat weet het . . . ) 3
Datum gepubliseer: 2 April 2017 Aantal woorde: 125 112 Kere gelees ♥4
Dis nege in die oggend –
dit ruik na reën hier in die Kaap.
By ENGEN vlieg ‘n hadeda
oor die vulstasie se dak
en in die Quick Shop
staan Huisgenoot en Son
langs Engelse koerante op die rak.
Die Burger is vanmôre
vroeg reeds uitverkoop.
Ek drink koffie by die tafel
(langs ‘n venster) in die hoek
en skryf vir jou op my tablet . . .
Die geur van Cappuccino
meng met dié van ‘n pastei
en drie mossies trippelloop daarbuite
oor rooi plaveiselstene.
wapper phanda pusha play
op geel baniere in die wind.
Die petroljoggie is vol grappies
wyl hy skuim van motorruite skraap.
Dis tienuur op ‘n herfsdag.
En dit ruik na reën . . .
hier in die Kaap.
soos altyd leef mens jou in in jou skrywe Carma. pragtig geskryf
Baie dankie Neels. Ek waardeer dit regtig baie 🙂
Mooi geskrywe, laat ‘n mens so bietjie stil sit . . .
Baie dankie vir die stilsit, Casper. Ek waardeer jou lees en kommentaar 🙂
5 Lede, 64 gaste aanlyn